procesaur/Wiki.mk huggingface dataset:
Список на повеќекратни медалисти на Зимските олимписки игри

Оваа статија е список на различни поединци кои се повеќекратни олимписки медалисти на Зимските олимписки игри.
1 Повеќекратни медалисти на Зимските олимписки игри
На овој список се само спортистите кои освоиле најмалку осум медали на Зимските олимписки игри.
Место, Спортист, Земја, Спорт, Пол, , , ,
1, Марит Бјерген, Скијачко трчање, Ж, 8, 4, 3, 15
2, Оле Ејнар Бјерндален, Биатлон, М, 8, 4, 1, 13
3, Ирен Вист, Брзо лизгање, Ж, 6, 5, 2, 13
4, Бјерн Дели, Скијачко трчање, М, 8, 4, 0, 12
5, Раиса Сметањина, Обединета екипа, Скијачко трчање, Ж, 4, 5, 1, 10
6, Стефанија Белмондо, Скијачко трчање, Ж, 2, 3, 5, 10
7, Љубов Егорова, Обединета екипа, Скијачко трчање, Ж, 6, 3, 0, 9
8, Клаудија Пехштајн, Брзо лизгање, Ж, 5, 2, 2, 9
9, Сикстен Јернберг, Скијачко трчање, М, 4, 3, 2, 9
10, Свен Крамер, Брзо лизгање, М, 4, 2, 3, 9
11, Шарлот Кала, Скијачко трчање, Ж, 3, 6, 0, 9
12, Уши Дизл, Биатлон, Ж, 2, 4, 3, 9
13, Виктор Ан, , Брзо лизгање на кратки патеки, М, 6, 0, 2, 8
14, Рико Грос, Биатлон, М, 4, 3, 1, 8
Емил Хегле Свендсен, Биатлон, М, 4, 3, 1, 8
16, Галина Кулакова, Скијачко трчање, Ж, 4, 2, 2, 8
Кјетил Андре Омот, Алпско скијање, М, 4, 2, 2, 8
Свен Фишер, Биатлон, М, 4, 2, 2, 8
19, Карин Енке, Брзо лизгање, Ж, 3, 4, 1, 8
Гунда Ниман-Штирнеман, Брзо лизгање, Ж, 3, 4, 1, 8
21, Аполо Антон Оно, Брзо лизгање на кратки патеки, М, 2, 2, 4, 8
22, Аријана Фонтана, Брзо лизгање на кратки патеки, Ж, 1, 2, 5, 8
23, Тирил Екхоф, Биатлон, Ж, 3, 2, 3, 8
2 Најмногу медали во една поединечна дисциплина
На овој список се само спортистите кои освоиле најмалку четири медали во една поединечна дисциплина на Зимските олимписки игри.
Место, Спортист, Земја, Спорт, Дисциплина, Изданија, , , ,
1, Армин Цегелер, Санкање, Поединечно, 1994–2014, 2, 1, 3, 6
2, Георг Хакл, Санкање, Поединечно, 1988–2002, 3, 2, 0, 5
3, Клаудија Пехштајн, Брзо лизгање, 5000 метри, 1992–2006, 3, 1, 1, 5
3, Ирен Вист, Брзо лизгање, 1500 метри, 2006–2022, 3, 1, 1, 5
5, Гилис Графстрем, Уметничко лизгање, Поединечно, 1920–1932, 3, 1, 0, 4
6, Свен Крамер, Брзо лизгање, 5000 метри, 2006–2018, 3, 1, 0, 4
7, Кјетил Андре Омот, Алпско скијање, Супервелеслалом, 1992–2006, 3, 0, 1, 4
8, Мартина Сабликова, Брзо лизгање, 5000 метри, 2010–2022, 2, 1, 1, 4
9, Боб де Јонг, Брзо лизгање, 10,000 метри, 1998–2014, 1, 1, 2, 4
: Во 1920 година, уметничкото лизгање било дел од Летните олимписки игри. Првите Зимски олимписки игри биле одржани во 1924 година.
Поликрат

Поликрат - старогрчки владетел.
1 Животопис
Поликрат бил тиранин (старогрчки поим за апсолутен владетел) кој владеел со островот Самос во VI век п.н.е. Тој бил умен, но со деспотски карактер. Животот го загубил трагично во борба против Персијанците.
2 Поликрат како тема во уметноста
* „Прстенот на Поликрат“ (''Der Ring des Polykrates'') - песна на германскиот поет Фридрих Шилер.
Коментар на Наум

Коментар на Наум означен како 4QpNah е дел од Свитоците на Мртвото Море, најден во пештерата 4 кај Кумран. Откриен е во август 1952 година. Ракописот содржи стихови од библиската Книга на пророкот Наум.
Коментарот кој се однесува на историски настан се однесува на делот од „Книга на пророкот Наум“ 2:11b: „Онаму каде лавовите влегуваат, таму одат и младенчињата...“
"[Ова се однесува на Деметриј, кралот на Грција, кој сакаше да влезе во Ерусалим преку оние кои сакаат ласкање; [но никогаш не падна под] власт на кралевите на Грцијаод Антиохиј до појавата на владетелите на Китим...."
Според Лери Р. Хелјер и други научници, Деметриј што се споменува во текстот е Деметриј III Евкер (95-88 г. п.н.е.), селевкидски крал кој го победил Александар Јанеј во битка, но бил присилен да се повлече во Сирија. Според тоа, „оние кои сакаат ласкање“ се Фарисеите.
Алфред Сисли

Алфред Сисли (франц. Alfred Sisley; — ) бил британски импресионистички сликар на пејзажи кој живеел во Франција.
1 Животопис
Алфред Сисли е роден во Париз од англиски родители, Вилијам Сисли и Фелисје Сел. Во 1860-те години студирал сликарство во ателјето Чарлс Гелер, каде се запознал со сликари како што се Фредерик Базиј, Клод Моне и Пјер Огист Реноар. Зеадно сликале пејзажи за што подобро да ги реализираат падовите на сончевите зраци на останатите објекти во природата. Благодарение на оваа постапка, што било иновација од тоа време, резурлирало со поживи тонови и појаки бои на платното на Алфред Сисли пружувајќи и на тогашната публика нешто што дотогаш не виделе. За разлика од неговите импресионистички колеги на кои лошо им одело, Алфред Сисли имал помош од неговиот татко кој му давал пари кога му требале.
Студентските дела на Алфред Сисли се за жал изгубени. За сегашната најрана работа, „Lane near a Small Town“ се верува дека е насликана околу 1864 година.
Во 1860-тите влегува во врска со Евгелија Лецкузец, со која подоцна ќе има две деца. Таа врка траела 30 години сè до нејзината смрт, три месици пре Алфред Сисли во 1899. година. Алфред Сисли се наоѓал во Лондон, 1871 година, сè додека не ја открил сликата на Вилијам Тарнер и најверојатно Џон Констабл. Ова открите многу влијаело на него како на импресионистички сликар, и на неговите следни слики може да се види влијание од овие англиски сликари.
Алфред Сисли умрел во Морт-сур Лонг на свои 59 години.
Дитирамб

Дитирамб — возвишена лирска песна, испеана во чест на некого.
1 Историја
Првобитно, во Стара Грција, дитирамбот претставувал обредна песна во чест на богот Дионис.
2 Дитирамбот како тема во уметност аи во популарната култура
* „Дитирамб“ (''Dithyrambe'') - песна на германскиот поет Фридрих Шилер.* „Дитирамб“ (''Ditirambo'') - шпански филм од 1969 година, во режија на Гонсало Суазрез.
Виктор Скрипник

Виктор Анатолијович Скрипник (|Віктор Анатолійович Скрипник; роден на 19 ноември 1969) — украински фудбалски тренер и поранешен играч од одбраната.
1 Играчка кариера
1.1 Клупска кариера
Како играч, во својата кариера Скрипник играл за три клубови и тоа Днипро (во два наврати 1986-1989 и 1994-1996), Металург Запорожје во својата родна Украина и германскиот Вердер Бремен. Својте најголеми успеси во кариерата ги доживеал во дресот на Вердер Бремен со кој ги освоил Бундеслигата во сезоната 2003-2004 и Купот на Германија во сезоните 1998-1999 и 2003-2004. Веднаш по завршувањето на сезоната 2003-2004 во која со Вердер ја освоил двојната круна, Скрипник објавил крај на својата кариера.
1.2 Репрезентативна кариера
Скрипник дебитирал за украинската репрезентација во 1994 година во натпревар против Литванија. Тој одиграл 24 натпревари за својата репрезентација во периодот 1994–2003 и постигнал два гола.
3 Тренерска кариера
Во јуни 2013, Скрипник бил назначен за тренер на Вердер Бремен II. По успешната работа во вториот тим, во октомври 2014 бил назаначен за тренер на првиот тим на Вердер, откако тренерот Робин Дут добил отказ неколку дена порано. На 18 септември 2016, Скрипник добил отказ на функцијата главен тренер на Вердер Бремен, заедно со својот помошник Торстен Фрингс.
3 Тренерска кариера
Екипа, Од, До, Успешност
, , , , ,
18 јуни 2013, 25 октомври 2014
25 октомври 2014, 18 септември 2016
Вкупно, —
4 Титули
4.0.1 Вердер Бремен
* Бундеслига (1) : 2003-2004
* Куп на Германија (1) : 1998–1999, 2003–2004
Ева Гонсалес

Ева Гонсалес (франц. Eva Gonzalès; Париз, — Париз, ) — француска сликарка на импресионизмот. Таа била единствен ученик на сликатот Едуар Мане. Како и тој, таа никогаш не изложила слики со други импресионисти, но нејзините слики се јасно класифицирани во оваа насока.
Ева Гонсалес умрала на првото породување, точно шест дена после смртта на својот учител, Едуар Мане.
1 Галерија
Христо Калајџиев

Христо Калајџиев бил раководен деец на македонското револуционерно движење и на БКП. Во 1919 година бил член на БКП задолжен да дејствува меѓу македонската прогресивна емиграција и македонското население во Пиринскиот дел на Македонија. Бил апсен, затворан, и интерниран во концентрациони логори. Постоењето на македонската нација го сметал за факт, а тоа се гледа и од ''Апелот до Македонците во Бугарија,'' чиј потписник е заедно со други видни револуционери и дејци како: Павел Шатев, Туше Делииванов, Петар Шанданов, Ангел Динев, Михаил Герџиков и др.
По Резолуцијата на Информбирото (1948) наполно се солидаризира со големодржавната политика на БКП.
Кристина Њагу

Кристина Џорџана Њагу (|Cristina Georgiana Neagu, р. ) е романска ракометарка, лев бек на ЧСМ Букурешт и на романската репрезентација.
Таа е единствената ракометарка во историјата на овој спорт која трипати била наградена со титулата ИХФ најдобар играч на годината.
Таа исто така е моментален капитен на својата репрезентација.
1 Биогреафија
Кристина Њагу е родена во Букурешт на 26 август 1988 година, во областа Гентеа. Таа има две постари сестри.
Ex Ponto (книга на Иво Андриќ)

Ex Ponto - збирка со песни во проза на Иво Андриќ. Првобитно, книгата била објавена во 1918 година во издание на „Књижевни југ“ од Загреб.
1 Содржина
Книгата се состои од три дела и епилог. Во првиот (мариборски) дел се содржани сеќавања за деновите поминати во затворот, за студот и стравот кои се јавуваат ноќе, за болката на мајката на авторот, за неговиот дом, за двете пропаднати љубовни врски, а во овој дел се појавува и имагинарната личност од творештвото на Андриќ - Елена. Вториот дел содржи сеќавања, размислувања и лирски описи од периодот по излегувањето од затворот: размислувања за жените, за осаменоста, за злото во луѓето и за природата, случки од патувањето со воз, прославата на Велигден, смртта на Никола Балта итн. Третиот дел се состои од сеќавања и размислувања за осаменоста, за недостатоците на луѓето, за здодевниот провинциски живот, за непроспиените ноќи, за замислената идеална жена, за есента и пролетта, за иднината, за Бога, за смртта, итн. Сепак, наспроти тмурното расположение што провејува низ книгата, таа завршува оптимистички, истакнувајќи ја убавината на животот.
Тамбов

Тамбов — град во Русија и административен центар на Тамбовската област. Се наоѓа во европскиот дел на Русија, по потеченитето на реката Цна во плодна равница, покрај реките Ока и Дон, околу 480 километри југоисточно од Москва. Пописот од 2010 година дава податоци дека во тоа време во овој град живееле 280.457 илјади жители.
1 Население
Според прелиминарните податоци од пописот, во 2010 година во градот живееле 280.457 жители, 13.201 (4,50%) помалку отколку во 2002 година.
2 Поврзано
* Список на градови во Русија
Маркетинг на содржина

Маркетинг на содржина или контент маркетинг (|content marketing) — техника на создавање и дистрибуција на содржина, чија цел е да остави впечаток и да создаде вредност кај целната онлајн публика. Овој маркетинг е насочен кон создавање комуникација со клиентите и градење на долгорочна доверба. Преку содржината се пренесуваат битни информации до потенцијалните потрошувачи кои добиваат јасна слика за производот.
1 Одлики на маркетингот на содржина
Главна одлика на овој тип на маркетинг е неговата ненаметлива комуникација со потенцијалните потрошувачи, чија цел е да ги информира и образува за да го доближи производот/услугата поблиску до нив.
Други, основни одлики на маркетингот на содржина се:
* детално познавање на целната онлајн публика
* начин на стигнување до целната публика
* комуникација со целната публика која не е фокусирана на дирекна продажба
* комуникација со публиката
* создавање на квалитетна содржина
* континуирана дистрибуција на содржината
* активирање на публиката
2 Содржина
Содржината може да биде сè:
* блог постови
* влогови
* слики
* видеа
* аудио презентација
* презентации
* инфографици
* електронски книги
3 Поврзано
* Дигитален маркетинг
* Семрежен маркетинг
* Социјални мрежи
* Мрежно место
* Маркетинг
Македонско евангелие на поп Јован

Македонско евангелие на поп Јован — средмомакедонски кирилски ракопис од крајот на XII – почеток на XIII век. Се чува во Архивот на ХАЗУ, Загреб, сигн. III c 1. Ракописот и припаѓа на Михановиќевата збирка (бр. 33). Има 133 пергаментни листови. Името на ракописот е по приписката на поп Јован. Јазичните особености на ракописот укажуваат на неговото западномакедонско потекло. Морфолошките особености го приближуваат кон Добромировото евангелие од почетокот на XII век. Орнаментиката носи белези на архаичност, а иницијалите во геометриско-флорален стил се од ист тип како во Вукановото евангелие. По својата структура кодексот е краток апракос, со редовно означување на седмиците, што е карактеристично за постарите текстови. Како краток апракос, може да се заклучи дека ракописот не бил наменет за манастир, туку за парохиска црква.
ГОУНГ испитување

ГОУНГ испитување е дел од физикалниот преглед кој се однесува на главата, очите, ушите, носот и грлото.
1 Чекори
* IPPA
** Инспекција на лузни и промени на кожата
** Палпација на темпоромандибуларниот зглоб, штитната жлезда и лимфните јазли
** Перкусијата може да ја вклучува кожата над фронталните синуси и параназалните синуси за да се детектира каков било знак на болка
** Аускултација за срцеви шумови
Невролошко испитување вообичаено се смета за засебно од ГОУНГ, иако во некои случаи можно е нивно преклопување.
Фен (уред)

Фен (од гер. ''Föhn'') или сушалка за коса — електричен уред за сушење на коса. Пронаоѓач на овај уред се смета дека е францускиот фризер Александар Годефроа кој прв ја започнал употребата на овој уред во неговиот салон во 1890 година.
Дури во дваесеттите години на следниот век почнала масовна употреба на феновите и во нивна продажба. Составен е од комбинирани елементи од видот на — електричен грејач и вентилатор. Подвижувањето на моторот на вентилаторот се врши со мала сила од околу 10 вати, кој уфрла воздух од отворите кои се наоѓаат од страните на фенот, така да струјата до грејачот, а потоа, така загреан, излегува од потребниот и претходно добро осмислен отвор. Прекинувачот со кој се извршуваат команди врз фенот, има еден или два степени на промена. Со тоа се постигнува истовремено вклучување на грејачот и вентилаторот, но може да се вклучува да работи и да ја врши функцијата како вентилатор без греење. Севкупно, фенот има достигнува и троши сила од околу 450 вати.
4Q246

4Q246, познат и како „Текст за синот божји“ ''Арамејска апокалипса'', е еден од Свитоците на Мртвото Море најдени кај Кумран. Значаен е поради тоа што се споменува Синот божји. Ракописот е најден во 1958 година во пештерата број 4, напишан на арамејски јазик. Најголемата дебата во врска со овој ракопис е идентитетот на „Синот божји“.
Премин (астрономија)

Премин или транзит — појава во астрономијата каде едно небесно тело преминува преку друго и малку го прикрива од гледиштето на набљудувачот.
1 Дефиниција
Поимот „премин“ се однесува на случаите каде поблиското тело делува значително помало од подалечното. Случаите каде поблиското тело изгледа поголемо и целосно го прикрива подалечното се нарекуваат прикривања (окултации).
Еден пример за премин е движењето на една планета помеѓу земскиот набљудувач и Сонцето. Ова се случува само кај повнатрешните планети, т.е. Меркур и Венера (поблиску до него). Гледајќи од подалечните планети како Марс може да се забележи истиот случај со самата Земја.
Поимот може да се однесува и на движењето на една месечина преку нејзината планета, како да речеме една од галилеевските месечини (Ија, Европа, Ганимед, Калиста) преку Јупитер, гледано од Земјата.
За да има премин, потребно е да се порамнат три тела во една права линија. Во поретки случаи се порамнуваат четири тела. Последниот таков случај бил во 27 јуни 1586 г.
Во поново време, преминот преку ѕвезди игра важна улога во откривањето на нови планети. Првата планета откриена со премин преку нејзината ѕвезда е HD 209458b.
2 Заемен планетарен премин
Во ретки случаи, една планета преминува преку друга. Ако поблиската се јавува како помала од подалечната, појавата се нарекува ''заемен планетарен премин''.
3 Допири
Во текот на преминот има четири „допири“, кога работ на малата кружница (дискот на малото тело) ќе се допре со работ на големата кружница (дискот на големото тело) во една точка. Историски, утврдувањето на точното време на допирните точки бил најточен начин да се утврдат положбите на небесните тела. Допирите се случуваат во следниов редослед:
* Прв допир — помалото тело е целосно вон поголемото, движејќи се навнатре („надворешно пристигање“)
* Втор допир — помалото тело е целосно во рамките на поголемото, движејќи се уште повнатре („внатрешно пристигање“)
* Трет допир — помалото тело е целосно во рамките на поголемото, движејќи се нанадвор („внатрешно заминување“)
* Четврти допир — помалото тело е целосно вон поголемото, движејќи се нанадвор („надворешно заминување“)
Петта допирна точка е онаа на најголем премин, кога привидните средишта на двете тела се најблиску, во средината на преминот.
4 Забележителни набљудувања
На 21 декември 2012 г. леталото „Касини–Хајгенс“ кружејќи околу Сатурн го забележало преминувањето на Венера преку Сонцето.
На 3 јуни 2014 г. марсоодот „Љубопитност“ го забележало преминот на Меркур преку Сонцето, што претставува прво набљудување на премин направено од вонземско небесно тело.
5 Поврзано
* Затемнување
* Кеплер (вселенско летало)
* Прикривање
* Сизигија (астрономија
** Врзување (астрономија)
** Противположба (астрономија)
* Премин на Меркур
* Премин на Венера
Коко и големата тајна

Коко и големата тајна (англиски: ''Coco'') — американски компјутерско-анимиран авантуристички филм во 3D од 2017 година, продуциран од Pixar Animation Studios и издаден од Walt Disney Pictures. Филмот е во режија на Ли Анкрич и во ко-режија на Адријан Молина. Заплетот го следи 12-годишното момче Мигел Ривера, кое случајно се пренесува во земјата на мртвите, каде бара помош од неговиот починат прапрадедо музичар да го врати на своето семејство помеѓу живите.
Концептот на филмот е заснован на мексиканскиот празник Ден на мртвите. Pixar започнал со развивање на анимацијата во 2016 година; Анкрич и дел од филмската екипа го посетиле Мексико за инспирација. Композиторот Мајкл Џакино, кој работел на претходни анимирани филмови на Pixar ја компонирал филмската музика. Гласовите ги позајмуваат Ентони Гонсалес, Гаел Гарсија Бернал, Бенџамин Брет, Алана Убак, Рене Виктор, Ана Офелија Мургуја и Едвард Џејмс Олмос Ова е првиот филм воопшто со буџет од девет цифри (175–200 милиони долари), во кој сите глумци се латиноамериканци.
''Коко и големата тајна'' премиерно бил прикажан на филмскиот фестивал во Морелија, Мексико на 20 октомври 2017 година. Филмот бил нашироко издаден следната недела во Мексико, во викендот пред празникот Ден на мртвите и станал филм со најголема заработувачка во историјата на земјата. Филмот бил издаден во САД на 22 ноември 2017 година и остварил заработка од 740 милиони долари во светски рамки. Филмот добил пофалби за анимацијата, вокалните изведби, филмската музика, песните, емоционалната приказна и почитта кон мексиканската култура и бил избран од националниот одбор за реценција на филмови за најдобар анимиран филм за 2017 година. Филмот добил БАФТА награда, Ени награда и Златен глобус за најдобар анимиран филм. На 90. доделување на наградите Оскар, ''Коко и големата тајна'' добил 2 награди, и тоа во категориите најдобар анимиран филм, и најдобра оригинална песна („Remember Me“).
Легендата за Херкул (филм од 2014)

Легендата за Херкул (|The Legend of Hercules) — американски филм од 2014 година, во режија на Рени Харлин. Во главните улоги настапуваат: Келан Луц, Гаја Вејс, Скот Адкинс, Роксен Меки, Лијам Гариган, Лијам Мекинтаер, Раде Шербеџија итн.
1 Содржина
Еднаш, Зевс води љубов со кралицата Алкмена (ја игра Меки) од која се раѓа Херкул (го игра Луц), кој воопшто не знае за своето потекло. Тој е вљубен во принцезата Хеба (ја игра Вејс) од Крит, која пак треба да се омажи за неговиот полубрат Ификле (го игра Гариган). Таткото на Херкул, тиранот Амфитрион намерно ги праќа заповедникот на војската Сотир (го игра Мекинатаер) и Херкул во Египет, каде тие запаѓаат во стапица. Така, Херкул и Сотир се заробени, а потоа продадени како робови. Двајцата учествуваат во гладијаторските борби и по една таква победа пристигнуваат во родната земја. Таму, Херкул сам ги победува шесте непоразени грчки борци. Кога дознава дека тиранот Амфитрион ја убил неговата мајка, Херкул го поведува населението во борба против Амфитрион. Сепак, по почетните успеси, Херкул е заробен. Во мигот кога треба да биде погубен, тој добива натприродна сила и повторно ја псобира својата војска во борба против Амфитрион. На крајот, тој го убива тиранот, додека Хеба го убива Ификле. Филмот завршува така што Херкул и Хеба добиваат бебе.
Енцо Серини

Енцо Серини (|Enzo Serrini; , Италија, - , ) — италијански и македонски оперски пејач, баритон, првенец на Операта на МНТ.
1 Животопис
Серини е роден во Палермо, Италија на 1 јануари 1920 година. Пеење учел кај К. Талефи во Италија. Дебитирал со улогата на Силвио во операта Палјачи. Извесен период бил ангажиран како солист на Операта во Ријека. Во Операта на МНТ работел од 1953 до 1975 година. Во својата кариера реализирал повеќе од 35 улоги главно од италијанскиот репертоар. Позначајни остварувања: Фигаро („Севилскиот бербер“), Јаго („Отело“), Ескамилио („Кармен“), Гроф Луна („Трубадур“), Жорж Жермон („Травијата“), Родриго-Поза („Дон Карлос“), Риголето и Скарпија („Тоска“), Белкоре („Љубовен напиток“). Поседувал волуминозен глас во изразито белкантистички манир и сугестивен
сценски израз.
Починал во Скопје на 11 март 1981 година.
Грегор Милбергер

Грегор Милбергер (|Gregor Mühlberger; р. ) — австриски професионален друмски велосипедист, кој вози за UCI World Tour екипата .
1 Кариера
Бил именуван во почетниот состав за Вуелта а Еспања 2016 и за Џиро д’Италија 2017. Во јули 2018 година бил именуван во почетниот состав за Тур де Франс 2018.
Завршил на 70. место кога ја претставувал Австрија на Летните олимписки игри 2020 на друмската трка.
2 Достигнувања
;2012
: 2. Национално јуниорско друмско првенство
;2013
: 6. Краен пласман Трка Ал Зубара
;2014
: Национални друмски првенства под 23 години
::1. Друмска трка
::1. Хронометар
: Национални друмски првенства
::2. Хронометар
::2. Друмска трка
: 1. Краен пласман Карпатска трка
::1. Пласман за млад возач
::1. Етапа 3 (ITT)
: 1. Трофео Банка Пополаре ди Виченца
: Меѓународни велосипедски денови Пургстал
::1. Етапа 1
::1. Етапа 2
::1. Етапа 3
: 2. Краен пласман Трка околу Горна Австрија
::1. Етапа 3
: 4. Краен пласман Истарски пролетен трофеј
::1. Пролог
: 6. Рајфајзен гран при
: 8. Трка Бохемија
: 9. Ла Кот Пикард
;2015
: 1. Краен пласман Трка околу Горна Австрија
::1. Бодовен пласман
::1. Пласман на австриски возач
::1. Етапа 4
: 1. Краен пласман Мировна трка
::1. Бодовен пласман
::1. Етапа 2
: 1. ГП Изола
: 1. Рајфајзен гран при
: 2. Џиро дел Белведере
;2016
: 2. Национално друмско првенство
: 2. Трка Руди Алтиг
;2017
: 1. Национално друмско првенство
: 1. Трка околу Келн
: 4. Краен пласман Трка околу Словенија
;2018
: 2. Трофео Љосета-Андрат
: 5. Трофео Сера де Трамунтана
: 8. Краен пласман БинкБенк Тур
::1. Етапа 6
: 10. Страде Бјанке
;2019
: 3. Национално друмско првенство
;2020
: 1. Краен пласман Велосипедска трка Сибиу
::1. Бодовен пласман
::1. Планински пласман
::1. Етапа 1
::1. Етапа 3а (ITT)
: 2. Поленса-Андрат
: 3. Трофео Сера де Трамунтана
;2021
: 6. Национално друмско првенство
2.1 Распоред на резултатите на големите трки
Голема трка, 2016, 2017, 2018, 2019, 2020, 2021, 2022
Џиро, —, 41, —, —, —, —, —
Тур, —, —, 76, 25, СО, —, 29
Вуелта, 114, —, —, СО, —, —
СО = се откажал; — = не учествувал
Со љубов, Винсент

''Со Љубов, Винсент'' (англиски: ''Loving Vincent'') — анимиран биографски драма филм од 2017 година за последните денови од животот на сликарот Винсент ван Гог. Ова е прв долгометражен анимиран филм во кој сите фрејмови, вкупно 65,000, се рачно насликани со масло на платно, истата техника која ја користел и самиот Ван Гог. Филмот, во режија на Дорота Кобела и Хју Велхман е во полска продукција, финансиран од полскиот филмски институт и делумно преку кампања на Kickstarter.
На анимацијата на филмот работеле 125 сликари од целиот свет. Филмот премиерно бил прикажан на 12 јуни 2017 година на Меѓународниот фестивал на анимиран филм во Анси. Филмот бил прогласен за најдобар анимиран филм на 30. доделување на европските филмски награди и добил номинација за Оскар за најдобар анимиран филм на 90. доделување на Оскарите.
1 Улоги
Гласовите ги позајмиле следните глумци:* Роберт Гулазик како Винсент ван Гог
* Даглас Бут како Арманд Рулин
* Џером Флин како Пол Гаше
* Сирша Ронан како Маргарита Гаше
* Хелен Мекрори како Луис Шевалије
* Крис О'Дауд како Јоџеф Рулин
* Џон Сешнс како Пер Танги
* Елеонор Томлинсон како Аделин Раво
* Ејдан Тарнер како бродарот
2 Прием
2.1 Заработка
До 28 јануари 2018 година, филмот остварил заработка од 30.2 милиони долари во светски рамки, од кои 6.5 милиони долари во домашните кина. Во надворешни рамки, филмот остварил заработка од 2.9 милиони долари во Јужна Кореја, 1.5 милион долари во Италија и 10.8 милиони долари во Кина.
2.2 Критики
На агрегаторот за рецензии Rotten Tomatoes, филмот има рејтинг од 83% врз основа на 125 рецензии, со просечен рејтинг од 7.1/10. Критичкиот консензус на мрежното место гласи: „Импресивните визуелни достигнувања на ''Со љубов, Винсент'' го прават овој биографски филм за Ван Гог да вреди – дури и ако неговата нарација е многу помалку ефикасно составена.“ На Metacritic филмот има резултат 62 од 100 врз основа на 21 критика, означувајќи „генерално поволни рецензии“.
Шумски молец

Шумски молец (Arctia caja) е инсект сроден со пеперутката, од истиот биолошки ред на опнокрилци (''lepidoptera'').
1 Распространетост и навики
Се среќава на чистините, на рабовите од шумите и во парковите. Од време на време ќе биде привлечен од вештачка светлина и тогаш лета во јата. Преку денот се крие под листовите од растенијата. Во жешките ноќи во јули и август лета наоколу. Гасеницата на овој молец има долги влакна, страните на телото ѝ се темноцрвени, а грбот и е црн. Во текот на летото може да се види на листовите од многу растенија.Гасеницата го минува зимскиот сон скриена под некое растение, а се појавува меѓу мај и јули. Само тогаш се преобразува во кожувец.
Спазам

Спазам — ненадејна присилна контракција на мускулите, групата на мускули или шупливи органи како што се срцето.
Спазмична мускулната контракција може да биде предизвикана од многу медицински состојби, вклучувајќи дистонија. Најчесто тоа е мускулен грч кој е придружена со болка. Мускулниот грч обично е безопасни и престанува по неколку минути. Тоа обично е предизвикано од јонска нерамнотежа или преоптоварување на мускулите.
Постојат и други причини за присилни мускулни контракции и некои од нив може да предизвикаат здравствени проблеми.
1 Опис и причинители
Разни видови на принудна мускулна активност може да биде наведена како "спазам".
Спазамот може да биде мускулната контракција предизвикана од ненормална нервна стимулација или од абнормална активност на самите мускулите.
Серија на спазми, или постојани грчеви се нарекуваат "спазмизам".
Спазамите може да доведат до повреда на мускулите или расцепувања во тетивите и лигаментите, ако силата на спазамот ја надминува затегнувачката цврстина на сврзното ткиво. Ова може да се случи кај силна спазам или кај ослабено сврзното ткиво.
Хипертоничен мускулен спазам е состојба на хроничен прекумерен мускулен тонус (односно, напнатост на мускулот во мирување). 
Поттип на спазамот е колика. Ова е епизодна болка предизвикана од спазам на мазните мускули во одреден орган (на пример, жолчниот канал). Болката кај коликата може да предизвика гадење или повраќање.
Михајло Ломоносов (сателит)

Михајло Ломоносов (|Михайло Ломоносов, озн. ''МВЛ-300'') — астрономски сателит Московскиот државен универзитет, наречен по научникот Михаил Ломоносов (1711 - 1765).
1 Задача
Сателитот има за задача да набљудува гама-изблици, високоенергетски космички зраци и минливи појави во горната атмосфера на Земјата.
1.1 Пуштање
Мисијата била првично предвидена за 2011 г. по повод тристагодишнината од раѓањето на Ломоносов. По неколкукратно одложување, леталото е конечно пуштено на 28 април 2016 г. од космодромот „Восточни“ со ракетата Сојуз 2.1а.
1.2 Научни инструменти
Леталото е опремено со седум научни инструменти:* Орбитален пронаоѓач (ТУС) — наменет за мерење на флуоресцентната светлина која ја зрачат широките воздушни опсипувања на ултрависокоенергетски космички зраци во Земјианта амотсфера како и изучување на минливите појави во ултравиолетов опсег;
* Блок за пронаоѓање на рендгенско и гама-зрачење (БДРГ) — наменет за пронаоѓање нагледување на гама-изблици и давање на сигнал за камерите на ШОК (подолу);
* Ултрабрза болскотна опсерваторија (УФФО) — се состои од рендгенски и ултравиолетов телескоп (10 см) за изучување на гама-изблици;
* Оптички камери со супершироко видно поле (ШОК) — пар широковидни оптички камери за забележување на оптичкото зрачење на гама-изблиците по примениот сигнал од БДРГ;
* Дозиметар за електрони, протони и неутрони (ДЕПРОН) — мери впиени дози и спектри на електрони, протони, неутрони и тешки јадра;
* Иследувач на електронска загуба и полиња (ЕЛФИН-Л) — се состои од пронаоѓач на енергетски честички (ЕПДЕ), друг за јони (ЕПДИ) и магнетомер со порта за тек (ФГМ). Има задача да ги изучува енергетските честички во Земјината атмосфера;
*ИМИСС-1 — уред за успробување на микроелектромеханички инерцијални модули;
Јан Мајен

Јан Мајен (норвешки: ''Jan Mayen'') е вулкански остров во северниот дел на Атлантскиот Океан и административно му припаѓа на кралството Норвешка.
1 Географски одлики
Островот се наоѓа на околу 600 км северно од Исланд, 500 км источно од Гренланд и на околу 1000 км западно од Норвешка. Составен е од два дела, Северен Јан (''Nord-Jan'') и Јужен Јан (''Sør-Jan'').
Морето што го окружува во голема мера влијае на временските прилики, па просечната зимска температура е -5 °C, а летната просечна температура изнесува 5 °C. Животинскиот свет е многу сиромашен и главно го сочинуваат птици, а од растителниот свет најмногу се распространети мововите.
Според истражувањата на геолозите во морските длабочини околу островот има значителни резерви на нафта и природен гас.
2 Население
Пред да биде откриен во 16. век, островот бил ненаселен. Денес Јан Мајен има околу 30-тина жители кои не живеат постојано, туку се дел од персоналот на метеоролошката станица или од воената база.
3 Администрација
Од историски аспект, како дел од Норвешка, Јан Мајен претставувал една политичка целина заедно со Свалбард. Денес, за разлика од Свалбард, овој остров нема посебен статус, поради што нема влада или друг вид политички институции што би биле посебни од норвешките. Островот е дел од норвешкиот округ Нурлан.
4 Политичка поделба
Норвешка е поделена на повеќе области или окрузи (''fylke''). До 1 јануари 1995 г. со островот управувал гувернерот на Свалбард. По овој датум Јан Мајен административно станал дел од округот Нурлан и со него управува гувернерот (''fylkesmann'') на Нурлан.
Поларна лисица

Поларна лисица (Alopex lagopus) е месојад.
1 Распространетост и навики
Ги населува Норвешка, Исланд, Гренланд и околните острови, сè до Шведска. На крзното има две бои; кафена во текот на летото и снежно-бела во зимата, додека, пак, во текот на годината е со синкава боја. Таа е типично поларно животно. Активна е преку денот и навечер. Живее во мали групи во тундрите и во планинските области. Копа дувла, а во областите каде што не се лови останува на земјата меѓу камењата или под грмушките.
Се храни со леминзи и со малечките од морските птици. Се храни и со животински лешеви, кои се исфрлени на брегот. Во јуни, женката на свет донесува 6-10, а многу поретко 12 малечки. Тие се слепи и почнуваат да гледаат по 10 дена.
Електричен сом

Електричен сом (melapterurus electricus) - семејство риби од родот на сомовидните (''Siluriformes'').
1 Распространетост и навики
Живее во водите на тропските делови од западна и средна Африка,но го има и во басенот на реката Нил.Електричниот орган му е сместен под кожата,долж целото тело.На него отпаѓа од целата тежина на сомот.Испушта електрични празнења,кои може да достигнат јачина и од 400 волти,што е доволно да уби мало живитно.По храна тргнува ноќе.Овој орган не му служи само за да го најде пленот ,туку и за полесно ориентирање во матните води и во мрак.Ова претставува еден вид радар.Електричниот сом се храни со риби,жаби и лушпари.Женката положува неколку илјади јајца,кои мажјакот ги оплодува,а малечките се изведуваат по една недела.
Таму кај што припаѓам

Таму кај што припаѓам (англиски: ''To the Sky'') е песна што ја исполнува македонско-српската пејачка Тијана Дапчевиќ. Композитори на песната се Дарко Димитров и Лазар Цветкоски, а текстот го напишаа Елена Ристеска и Дарко Димитров. Таа ја претставуваше Република Македонија на Евровизискиот натпревар 2014 во Данска. Песната беше претставена на 22 февруари 2014 година, а беше ставена на располагање за дигитално преземање следниот ден преку iTunes Store.
1 Опис
Песната што првично требало да ја претставува земјата се викала "Победа" и била на македонски јазик. Сепак, на 22 февруари 2014 година, песната беше изведена на програмата на Македонската радио-телевизија и на англиски и на македонски јазик, под називите "To the Sky" и "Таму кај што припаѓам".
2 Полуфинале
Во полуфиналниот настап песната освои 33 бода, од кои 12 даде жири комисијата на Словенија, 10 Швајцарија, 3 бода даде Малта, по два бода доделија Грузија, Израел и Италија, а по 1 бод Белорусија и Финска.
3 Текст на песната
англиски
Осумнаесетаголник

Осумнаесетаголник — многуаголник со осумнаесет темиња и осумнаесет страни.
1 Правилен осумнаесетаголник
Правилниот осумнаесетаголник е осумнаесетаголник кај кого сите страни се со еднакви должини и сите внатрешни агли се еднакви.
Внатрешните агли на правилен осумнаесетаголник имаат по 161° (степени), а збирот на сите внатрешни агли на кој било осумнаесетаголник изнесува 3060°.
Ако основната страна на правилниот осумнаесетаголник е со должина <math>a\,\!</math>, неговата плоштина ќе биде дадена со формулата::<math> A = \frac{18}{4} \cdot s^2 \cdot \frac{\cos 10^\circ}{\sin 10^\circ}</math>
или со полупречник од
:<math> A = \frac{18}{2} \cdot r_u^2 \cdot \sin 20^\circ </math>.
2 Поврзано
* Многуаголник
* Правилен многуаголник
4Q510-511

4Q510-511, познат и како ''Песни на мудрецот'', е дел од Свитоците на Мртвото Море најдени кај Кумран. Ова се делови напишани на хебрејски јазик што содржат еврејски магични текстови на инкантации и егзорцизам, посебно за заштита против цел список на демони. Овој свиток е посебно значаен бидејќи за првпат јасно го користи терминот Лилит во врска со натприродно битие. Овој ракопис е во корелација со свитоците 4Q560 и 11Q11.
1 За свитокот
Постојат две верзии на „Песна на мудрецот“, традиционално означени како Песни на мудрецот<sup>a</sup> (4Q510) и Песни на мудрецот<sup>b</sup> (4Q511). Текстот е само дел кој содржи единаесет од вкупно дваесет и една колона. Постои несогласување околу тоа како треба да се подредат овие фрагменти.
Списоци на галаксии

Ова се списоци на галаксии.
1 Списоци на галаксии
* Список на галаксии (општ)
; Галаксии по вид
* Список на спирални галаксии
* Список на прстенести галаксии
* Список на поларнопрстенести галаксии
* Список на квазари
; Галаксии по поврзаност
* Список на најголеми галаксии
* Список на најблиски галаксии
* Список на придружни галаксии на Млечниот Пат
; Други особености
* Список на галаксии наречени по личности
2 Списоци на галактички збирови
* Список на галактички јата
* Список на галактички суперјата
* Списоци на галактички нишки
3 Поврзано
* Список на црни дупки
* Список на ѕвездени јата
* Список на празнини
* Список на најдалечни астрономски објекти
Парализа

Парализа е губење на мускулното ткиво
Парализа може да биде проследено со губење на чувството (сетилна загуба) во погодената област, ако постојат сетилни и моторни оштетувања. Околу 1 на 50 лица во САД биле дијагностицирани со некоја форма на парализа, повремена или постојана. Зборот доаѓа од грчкиот παράλυσις, "оневозможување на нерви", составен од παρά (''para''), "до, од страна на" и λύσις (''лиза''), "губење" и λύω (''luō''), "да се изгуби".
1 Причинители
Парализата најчесто е предизвикана од оштетување на нервниот систем, особено на ’рбетниот мозок. Други причини се мозочен удар, траума со повреда на нерв, детска парализа, церебрална парализа, периферна невропатија, паркинсонова болест, АЛС, ботулизам, спина бифида, мултипла склероза, и Guillain–Barré синдром. Привремена парализа настанува за време на РЕМ спиењето, и нарушување на регулацијата на овој систем може да доведе до епизоди на парализа при спиење. Лековите кои се вмешуваат во нервните функции исто така може да предизвикаат парализа.
''Псевдопарализа ''(''псевдо-'' што значи "лажно", од грчкиот ψεῦδος) е доброволно ограничување или инхибиција на движењето поради болка, некоординација, оргазам или друга причина, и не се должи на вистински мускулна парализа. Во доенче тоа може да биде симптом на вроден сифилис. Псевдопарализите може да бидат предизвикани од екстремен ментален стрес и е честа одлика на ментални нарушувања, како што се панично анксиозно растројство.
2 Варијации
Парализата може да се случи во локализирана или општа форма или може да следи одредена шема. Повеќето парализи предизвикани од оштетување на нервениот систем (на пр., повреди на ќрбетниот мозок) се постојани по природата; но некои форми на периодична парализа, вклучувајќи ја и парализата при спиење, се предизвикани од други фактори.
Парализа може да се случи кај новороденчињата како резултат на вродена мана познат како спина бифида. Спина бифида предизвикува еден или повеќе пршлени да не успејат да формираа ’рбетен столб и прави ’рбетниот мозок да излегува од ’рбетот. Во екстремни случаи, ова може да предизвика функцијата на ’рбетниот мозок да исчезнатите под местото на излегување од ’рбетениот столб. Овај престанок на функцијата на ’рбетниот мозок може да резултира со парализа на долните екстремитети. Документираните случаи на парализа на аналниот сфинктер кај доенчињата се забележани кога спина бифида не се третира. Иако спина бифида е опасна по животот, многу случаи  може да се коригираат хируршки, ако се оперира во рок од 72 часа од раѓањето.
Качувачка парализа се презентира во долните екстремитети, пред горните екстремитети. Тоа може да биде поврзан со:
* Guillain–Barré синдром (друго име за оваа состојба е ''Landry качувачка парализа'')
* Тик  парализа
За разлика од качувачките парализи, опаѓачките парализа, се јавува во услови како што е ботулизам.
Алшарски различник

Алшарски различник (науч. ''Centaurea leucomalla'') — локален ендемит во флората на Македонија, од семејството Asteraceae (Compositae),(сложеноцветни растенија). Се наоѓа само околу наоѓалиштето Алшар и бил опишан од познатиот германски ботаничар Јозеф Борнмилер во 1926 година.
Домашно пиво

Домашно или занаетчиско пиво (на англиски: ''craft beer'') — пиво кое се произведува во мали количини (или понекогаш произведно од коренот на дрвото), обично се многу помали отколку големи корпоративни пиварите, и се во независна сопственост. Како пивари кои произведуваат такво пиво, тие генерално се одликуваат со својот акцент на квалитет, вкус и техника на производство.
1 Историјат
Крафтинг движењето, или производството на домашни пива започнало во Велика Британија во 1970 година, иако традиционалните рачно изработени пива, постоеле во Европа со векови и потоа се прошириле на другите земји. Како движењето растело, така  и некои пивари го прошириле своето производство и дистрибуција, и се појавиле повеќе концепти за производство на крафт пивото.Ваквите пива најмногу се продаваат во домашни пивници или пабови. Овие пива не можат да се најдат во продажба зашто се во мали количества, и некои претставуваат ексклузивна можност да се пробаат овие дела на големите мајстори на одредени настани или фестивали.
2 Домашни пива во Македонија
Производството на домашно пиво во Македонија, зема сè поголем замав во втората деценија на XXI век започнувајќи со производството на домашно пиво на пивница „Темов“, како и на поголем број на приватни лица кои со знаења и искуство од странство и интернет и обезбедување на состојки од домашно потекло успешно во домашни услови произведуваат различни видови на пиво. Прв салон на занаетчиските (домашни) пива во Македонија се одржал на 3 март 2018 година, каде 12 производители на пиво во домашни услови (кујна, гаража) од Скопје, Битола, Велес, Куманово и Грција ги претставиле своите пива пред стотици присутни.
3 Галерија
4 Поврзано
*Пиво
*Точено пиво
Паб

Паб или скратено од англискиот збор (''public house'' јавна куќа), — угостителски објект лиценциран за продажба на алкохолни пијалаци, која традиционално вклучува и повеќе видови на пиво и јаболковина односно познато како Сидер. Таа е релаксирана, социјална установа за пиење и познат дел од Британската, Ирската, Бретанската, Јужноафриканската, Канадската и Ново зеландската култура.На многу места особено во селата, пабот е фокусна точка на заедницата. Во својот дневник од 17 век, Семјуел Пипис го опишал пабот како "срцето на Англија".
Пабовите култоролошки се разликуваат од баровите, кафулињата и пивниците. Секој паб има стални гости, кој се нарекуваат локалнии, и обично се во близина на нивните домови и работни места.
Шампањ Луис Никејс

Шампањ Луис Никејс е Шампањ куќа која се наоѓа во Хаутвилерс (Hautvillers), село познато по Дон Перињон. Сортите кои се одгледуваат на имотот ги вклучуваат и Шардоне, Пино Ноар, и Пино Meunier и само 6,000 годишно се произведуваат. Сегашниот сопственик-винар е еден брачен пар Лаура Никејс-Прекс & Климент Прекс. Лаура Никејс-Прекс е четвртата генерација на нејзиното семејство кое произведува Шампањ на имотот. Климент Прекс е школуван под Анселме Селосе (Anselme Selosse). Промените спроведени од страна на брачната двојка вклучуваат намалување на дозата и заработка за сертификација на одржливост.
Прва битка кај Марна

Првата битка кај Марна (француски: ''Première bataille de la Marne'') — битка од Првата светска војна која се одвила во периодот од 5 до 12 септември 1914 година. Битката резултирала со победа на Сојузниците против германските армии на запад. Битката претставувала кулминација на германскиот напредок во Франција и нејзиниот стремеж за освојување на градот Париз. Сојузничките сили составени од шест француски бригади и Британскиот експедиционален корпус по должината на реката Марна ја принудиле Царската германска армија да се повлече од северозапад, што довело до Првата битка кај реката Ена итн. Трката до морето. И покрај тоа што Сојузниците победиле во битката, сепак истата довела и до четиригодишен ќор-сокак на Западниот фронт.
Битката на Марна претставува главната пресвртница на Првата светска војна. До крајот на август 1914 година, целата сојузничка војска на Западниот фронт била принудена да се повлече кон Париз. Во меѓувреме двете главни германски армии продолжиле со своите напредоци низ Франција. Во овој период се сметало дека Париз ќе биде освоен доколку Французите и Британците се повлечат и бидат поразени на реката Марна. Битката била првиот голем судир на Западниот фронт и една од најважните настани во текот на војната. Германското повлекување придонело да Германија го напушти Шлифеновиот план по кое станало јасно дека Германија нема да има шанса до брза победа. Нејзината војска била оставена да се бори на два фронта.
1 Поврзано
* Втора битка на Марна
Логаритмар

Логаритмар или шибер – направа за сметање со логаритми која може да извршува различни основни операции на сметање, освен собирање и вадење.
Замислата за конструкција на логаритмар се појавува во 1620 година (Англичанецот Едмунд Гантер). Логаритмар во облик на линијар дава Сет Партриџ во 1657 година и овој вид понатаму најмногу се користи.
1 Начин на работа и конструкција
Логаритмарот се состои од две летвички со исти должини од кои пошироката во себе вдлабен жлеб по кој лизга потесната летвичка. Над пошироката летвичка по жлебот лизга провидна плочка на која е нацртана тенка линија која служи за исчитување на резултатот. На двете летвички, надолжно, впишани се повеќе редови броеви кои служат за пресметување.
Сметањето се врши со поместувањето на потесната летвичка долж пошироката при што зададените броеви се множат, се делат, се креваат на квадрат или куб, се вадат квадратен и кубен корен, се одредува реципрочна вредност, се пресметува природен логаритам, се пресметува синус и косинус, итн. Броевите на логаритмарот се запишани по логаритамска скала, со што тој е особено добро приспособен за „мултипликативни операции“, а непогоден за „адитивни“ (собирање и одземање).
Логаритмарите се правеле од дрво, а подоцна од пластика. Постојат повеќе модели на логаритмари спрема тоа кои сметачки операции ги извршуваат. На пример моделот „Дармштат“ го користеле електроинженерите бидејќи покрај наведените операции на основа на пречникот на жицата ј пресметувал веднаш и површината на пресекот, претворал киловати во коњски сили и сл.
Шиберите се произведувале во стандардни димензии од 12,5 и 25 cm должина, многу поретко 50 cm. Точноста, т.е. бројот на важечки цифри кај моделот од 12,5 cm бил две, а кај моделот од 25 cm три цифри. Постоеле и кружни логаритмари.
2 Точност
Под важечка цифра се подразбирало бројот на првите цифри кои можат да се сметаат за точни. На пример ако се помножат на шиберот 2,17x3,45 се добива резултат 7,48 – останатите цифри не може да се отчитаат, додека со користење на калкулатор се добива резултат 7,4865.
Логаритмарот можел да се користи и како линија бидејќи имал нанесено сантиметри и закосен раб за цртање.
Сојузници во Првата светска војна

Сојузни во Првата светска војна или Сили на Антанта — земјите кои се спротиствиле на Централните сили во Првата светска војна.
Членови на првобитната Тројна Антанта од 1907 година биле Француската Република, Британското Царство и Руското Царство. Италија се повлекла од сојузот со Централните сили, тврдејќи дека Германија и Австроунгарија ја започнале војната без претходна консултација со сите сојузници и дека алијансата била само дефанзивна. Таа влегла во војната на страната на Антантата во 1915 година. Јапонија била уште еден важен член на сојузот. Белгија, Србија, Грција, Црна Гора и Романија исто така биле членови на Антантата.
Договорот од Севр од 1920 година ги дефинирал главните сојузнички сили: Француска Република, Британското Царство, Италија и Јапонија. Сојузничките сили, освен главните сојузнички сили, биле: Ерменија, Белгија, Грција, Хеџаз, Полска, Португалија, Романија, СХС и Чехословачка.
Американското објавување на војна на Германија на 6 април 1917 година било поради прекршувањето на својата неутралност преку напаѓање на меѓународните бродови и Цимермановата телеграма испратена на Мексико. САД објавил војна на Австроунгарија во декември 1917 година. САД влегле во војната како „придружна сила“, а не како формален сојузник на Франција и Обединетото Кралство, со цел да се избегне „странско мешање“ во војната. Иако Отоманското Царство и Бугарија ги прекинале односите со САД, тие не си објавиле војна еден на друг.
Доминионите и Крунисните колонии на Британија дале голем придонес за воените напори на сојузничките, но немале независни надворешни политики во Првата светска војна со Британскиот воен кабинет кој вршел оперативна контрола на силите на царството. Владите на Доминионите го контролирале регрутирањето. Од почетокот на 1917 година, Воениот кабинет бил заменет со царскиот кабинет, каде што имале застапеност
Доминионите.
Галичички различник

Галичички различник (науч. ''Centaurea galicicae'') — местен ендемит во флората на Македонија, од семејството Asteraceae (Compositae),(сложеноцветни растенија). Се наоѓа само во околината на Преспанското Езеро, односно кај селото Стење. Се развива како хазмофит, во пукнатини на варовнички карпи.
1 Опис
Повеќегодишно тревесто растение со задрвенет ризом. Стебленцата му се исправени, метловидно разгранети, беловлакнести; гранчињата со една главичка.
1.1 Листови
Листовите се бели или пепелесто-влакнести; базалните со дршки скоро еднакви на ламините, кои се заоблено издолжени, 6-9 * 2–3 cm , перести, страничните сегменти се линеарно- ланцетни, завртени кон назад, напилени или целокрајни, заострени или зашилени, терминалните во основата со заострени перести делови; стеблените приседнати, перести, со најчесто 3-6 сегменти, издолжени линејни, 0,5–1 mm широки, неподелени, ретко перести, со превиткани рабови, подолги и пошироки од терминалните сегменти; горните мали и со 1-2 сегменти.
1.2 Соцветие
Кошничката единечна, инволукрумот јајцевиден, 15–10 mm; инволукралните листови зелени, мазни; апендиксот со ромпска црна дамка и терминален трн долг 1,5-2,5 mm , чешловидно трепчест, обично со 5-6 црни трепки, од кои најдолните преминуваат во скариозни ушиња. Цветовите се розови.
1.3 Плод
Едносемено влакнесто оревче, долго 2,5 mm; папусот двојно подолг од плодот.
1.4 Екологија
Екологијата на варовнички карпи покрај езерото.
2 Распространетост
На планината Галичица, село Стење, на варовнички камењари и карпи покрај езерото. (leg.K.Micevski)(MKNH).
Помеѓу Стење и Коњско, по карпите покрај брегот на Преспанско Езеро.(leg.K.Micevski)(MKNH)